text: Més de 1.200 alumnes de P-3 i 1r d'ESO de Barcelona no han entrat als centres en primera opció
  El 90,6% de les famílies han aconseguit plaça on desitjaven, segons el Consorci
  2 min. Barcelona 24/05/2016 19:41
  651x366 Les famílies de l'escola Ramon Llull van tallar el carrer en contra del nou bolet. / MANOLO GARCÍA Les famílies de l'escola Ramon Llull van tallar el carrer en contra del nou bolet. / MANOLO GARCÍA
  Un total de 900 alumnes de P-3 i 329 de primer d'ESO no han pogut entrar als centres escolars que les famílies havien sol·licitat com primera opció a Barcelona, segons dades facilitades aquest dimarts pel Consorci d'Educació.
  Per adequar l'oferta educativa a la demanda, el Consorci ha ampliat onze grups o aules a P3 i sis a primer d'ESO, molts dels quals són ' bolets' (grups addicionals). A P-3, un 90,6% de les peticions de les famílies han entrat al centre de la seva primera opció i fins a un 97,8% en algun altre dels centres sol·licitats a continuació.
  Els districtes en què s'han registrat casos d'alumnes de P-3 que han estat assignats a escoles que no havien escollit en primera opció són els de l' Eixample (158 casos), Sant Martí (165) i Sant Andreu (117), justament on s'han creat més ' bolets'.
  En total, les escoles de la ciutat tindran un total de 2.224 grups d'infantil i primària el pròxim curs escolar, dels quals 50 (2,2%) seran grups o classes addicionals. En el cas de P3, d'un total de 260 grups, set seran addicionals, quatre menys que el curs 2015-2016, segons les dades del Consorci.
  Pel que fa primer d'ESO, de les peticions de les famílies que han sol·licitat plaça pública en el procés de preinscripció, un 89% ha entrat en un institut de la seva primera opció i fins a un 96,1% en algun altre dels sol·licitats a continuació.
  Als instituts barcelonins encara hi ha 104 places vacants per cursar primer d'ESO, assegura el Consorci i 1.523 places de P-3. D'aquestes 1.523 places de P3, un total de 382 són d' escoles públiques i, la resta, 1.141 de centres concertats o privats.
  Les dades definitives d'Ensenyament: tanquen 55 grups de P3 a la pública i n'obren 64
  Creix la demanda d'escola pública a Barcelona
  "Estem farts de decisions arbitràries": 5 testimonis contra la falta de places de P3 públiques a Barcelona